

# **ประกาศองค์การบริหารส่วนตำบลคลองใหม่**

**เรื่อง การให้ประชาชนเข้ารับฟังการประชุมสภาองค์การบริหารส่วนตำบลคลองใหม่**

**\*\*\*\*\*\*\*\*\*\*\*\*\*\*\*\*\*\*\*\*\*\***

โดยที่เป็นการสมควรให้มีการกำหนดหลักเกณฑ์การเข้ารับฟังการประชุมสภาองค์การบริหารส่วนตำบลคลองใหม่ ทั้งนี้เพื่อเป็นการรักษาระเบียบและความสงบเรียบร้อยของประชุมสภาองค์การบริหารส่วนตำบล จึงได้วางหลักเกณฑ์การเข้ารับฟังการประชุมสภาองค์การบริหารส่วนตำบลคลองใหม่ไว้

อนึ่ง ขอเชิญประชาชนผู้สนใจทั่วไปเข้าร่วมรับฟังการประชุมดังกล่าว ใน**วันพฤหัสบดีที่ 28 ธันวาคม 2566** ณ ห้องประชุมสภาองค์การบริหารส่วนตำบลคลองใหม่ เวลา 10.00 น. เป็นต้นไป โดยมีข้อกำหนดให้ผู้ที่ประสงค์เข้ารับฟังการประชุม ปฏิบัติดังนี้

1. ผู้ที่จะเข้ารับฟังการประชุมสภาองค์การบริหารส่วนตำบลต้องแต่งกายสุภาพ รักษามารยาทให้เรียบร้อย ลงลายมือชื่อเข้ารับฟังการประชุมสภาองค์การบริหารส่วนตำบล และต้องนั่งตามที่ซึ่งจัดไว้ ทั้งต้องปฏิบัติตามคำแนะนำของเจ้าหน้าที่ของสภาองค์การบริหารส่วนตำบล

2. ห้ามมิให้ผู้เข้ารับฟังการประชุมของสภาองค์การบริหารส่วนตำบลแสดงกริยาอาการเห็นด้วย หรือไม่เห็นด้วย หรือกล่าววาจาหรือส่งเสียงใดๆ ในที่ประชุมสภาองค์การบริหารส่วนตำบล

3. ห้ามมิให้ผู้เข้ารับฟังการประชุมสภาองค์การบริหารส่วนตำบล ก่อกวนความสงบเรียบร้อย หรือกระทำการให้เสื่อมเสียเกียรติของที่ประชุมสภาองค์การบริหารส่วนตำบล หรือจงใจกระทำการใดๆ อันเป็นเหตุรบกวนกิจการของที่ประชุมสภาองค์การบริหารส่วนตำบล

4. ในขณะกำลังประชุม ห้ามผู้เข้ารับฟังการประชุม บุคคลภายนอกเข้าไปในที่ซึ่งจัดไว้สำหรับสมาชิกองค์การบริหารส่วนตำบล ผู้บริหาร และเจ้าหน้าที่ขององค์การบริหารส่วนตำบล

5. ประธานสภาองค์การบริหารส่วนตำบล มีอำนาจสั่งให้ผู้เข้ารับฟังการประชุมของสภาองค์การบริหารส่วนตำบล ออกไปจากห้องประชุม หรือไม่ให้เข้ารับฟังการประชุมได้ตามเห็นสมควร

6. คำสั่งหรือคำวินิจฉัยของประธานสภาองค์การบริหารส่วนตำบลตามระเบียบนี้ให้ถือเป็นเด็ดขาด

7. ห้ามมิให้ผู้เข้ารับฟังการประชุมของสภาองค์การบริหารส่วนตำบลพกพาอาวุธเข้ามาในที่ประชุมสภาองค์การบริหารส่วนตำบล

จึงประกาศให้ประชาชนและผู้ที่สนใจทราบโดยทั่วกัน

ประกาศ ณ วันที่ 18 เดือนธันวาคม พ.ศ. 2566

(นายนพดล แก้วกระแสร์)

ประธานสภาองค์การบริหารส่วนตำบลคลองใหม่

............................ปลัด อบต.

..............................หน.สป.

…………………………หน.ฝ่าย............................พิมพ์/ทาน